Engin skattlagning án fulltrúa voru einkunnarorðin ( no taxation without representation ) . Ekkert um okkur , án okkar eins og sagt er í nútímanum . En það er auðvitað ekki skrítið að fólk sem borgi ekki skatta skilji ekki hvernig skattar virki . Ætli það mætti ekki bora ný göng í hvern einasta fjörð og reka gjaldfrjálsa rafmagnsknúna lestarlínu sem næði að tengja höfuðborgarsvæðið , Árborg og Keflavíkurflugvöll ef allir sem skulduðu skatta myndu greiða skattinn sinn . Á nærri hverju ári lofa pólitíkusar dýrum samgönguframkvæmdum í sínum heimakjördæmum . Það er einfaldlega ekki til meira af skattpeningum , en við greiðum í skatt . Og í landi þar sem efri lög samfélagsins greiða helst ekki skatt nema í Panama eða Seychelles eyjum þá er oft ekki auðvelt að leggja nýja braut eða halda strætó gangandi . Gettu hvaða valmöguleika ríkisstjórn Katrínar Jakobs valdi ? Nú eru eflaust margir það barnalegir að þeir telji sig nú þegar hafa greitt fyrir vegaframkvæmdir með bensínsköttum eða stöðumælagjöldum , en fólk sem trúir því er fólk sem trúir kosningaloforðum og ætti að vita betur . Eflaust munu vegagjöld renna í framkvæmdir fyrstu árin , en það mun ekki líða á löngu þar til einhverjum stjórnmálamanni tekst að lofa einhverju sem hann ræður ekki við og þarf að seilast í þann sjóð . Laun ráðherra eru þannig að þeir þurfa lítið að velta fyrir sér vegagjöldum og sennilega mun Alþingi enda á því að greiða þau sem hluta af starfskostnaði . ( M.ö.o. þá mun Ásmundur Friðriksson kosta tvöfalt meira á næsta ári ! Peningarnir munu finnast annars staðar , Sigmundur mun komast að því að það sé olía undir vatnajökli sem myndi duga til að afnema verðtryggð lán ef hann bara fengi að verða forsætisráðherra aftur og svo mun koma í ljós þegar Miðflokks-Sjálfstæðis-Vinstri Græna stjórnin kemst til valda að ekki verði nú alveg hægt að standa við allt nema aksturinn yfir Miklubraut kosti þúsund krónum meira og húsaleigubætur verði afnumdar . Þau munu auðvitað ekki hafa umboð til þess frekar en nú , en engu að síður verður þetta verða tilkynnt hátíðlega sem tímamótaskref í víðtæku samráði stjórnmálastéttarinnar með sjálfri sér . Hvað þarf maður að áorka ... 2 . Blogg 9. nóvember 2019 Selurinn Snorri er allur .